

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 | **Nr.9** | 2025. gada 29. maijā |

**6.**

1. **Par nekustamā īpašuma “Virbaļi”, Madliena, Madlienas pag., Ogres novadā atsavināšanu**

Ogres novada pašvaldībai (turpmāk - Pašvaldība) pieder nekustamais īpašums ar nosaukumu “Virbaļi”, adrese “Virbaļi”, Madliena, Madlienas pag., Ogres nov. (kadastra numurs 7468 001 0278), turpmāk – Nekustamais īpašums, kas sastāv no zemes vienības ar kadastra apzīmējumu 7468 001 0278 ar kopējo platību 1669 m² (turpmāk – Zemes vienība) un būves ar kadastra apzīmējumu 7468 001 0278 001.

Pašvaldības īpašuma tiesības nostiprinātas Zemgales rajona tiesas Madlienas pagasta zemesgrāmatas nodalījumā Nr. 100000943993.

Saskaņā ar ierakstiem Valsts zemes dienesta Nekustamā īpašuma valsts kadastra informācijas datos Zemes vienībai noteiktais lietošanas mērķis – individuālo dzīvojamo māju apbūve (kods 0601).

Nekustamo īpašumu nav iespējams izmantot Pašvaldības autonomo funkciju veikšanai - sniegt palīdzību iedzīvotājiem mājokļa jautājumu risināšanā, būve ar kadastra apzīmējumu 7468 001 0278 001 nav piemērota dzīvošanai un tās remontdarbiem nepieciešami lieli finanšu līdzekļi.

Nekustamais īpašums nav izīrēts vai iznomāts, tajā nav deklarēta neviena persona, nepastāv normatīvajos aktos noteiktie ierobežojumi lēmuma pieņemšanai par Nekustamā īpašuma atsavināšanu.

Publiskas personas mantas atsavināšanas likuma (turpmāk - Atsavināšanas likums) 4. panta pirmajā daļā noteikts, ka atvasinātas publiskas personas mantas atsavināšanu var ierosināt, ja tā nav nepieciešama attiecīgai atvasinātai publiskai personai vai tās iestādēm to funkciju nodrošināšanai, savukārt šī panta otrā daļa noteic, ka publiskas personas mantas atsavināšanu var ierosināt attiecīgās iestādes vadītājs, kā arī cita institūcija (amatpersona), kuras valdījumā vai turējumā atrodas publiskas personas manta.

Pašvaldību likuma 73. panta ceturtā daļa noteic, ka pašvaldībai ir tiesības iegūt un atsavināt kustamo un nekustamo īpašumu, kā arī veikt citas privāttiesiskas darbības, ievērojot likumā noteikto par rīcību ar publiskas personas finanšu līdzekļiem un mantu.

Atsavināšanas likuma 5. panta pirmā daļa noteic, ka atļauju atsavināt atvasinātu publisku personu nekustamo īpašumu dod attiecīgās atvasinātās publiskās personas lēmējinstitūcija, savukārt Pašvaldību likuma 10. panta pirmās daļas 16. punktā noteikts, ka tikai domes kompetencē ir lemt par pašvaldības nekustamā īpašuma atsavināšanu un apgrūtināšanu, kā arī par nekustamā īpašuma iegūšanu.

Ņemot vērā minēto un pamatojoties uz Publiskas personas finanšu līdzekļu un mantas izšķērdēšanas novēršanas likuma 3. panta 2. punktu, Publiskas personas mantas atsavināšanas likuma 4. panta pirmo un otro daļu, 5. panta pirmo daļu, 8. panta otro daļu, Pašvaldību likuma 10. panta pirmās daļas 16. punktu un 73. panta ceturto daļu,

**balsojot: ar 20 balsīm "Par" (Andris Krauja, Artūrs Mangulis, Atvars Lakstīgala, Dace Māliņa, Dace Veiliņa, Daiga Brante, Dainis Širovs, Egils Helmanis, Gints Sīviņš, Igors Miglinieks, Ilmārs Zemnieks, Indulis Trapiņš, Jānis Kaijaks, Jānis Siliņš, Pāvels Kotāns, Raivis Ūzuls, Rūdolfs Kudļa, Santa Ločmele, Toms Āboltiņš, Valentīns Špēlis), "Pret" – nav, "Atturas" – nav, "Nepiedalās" – nav**,

Ogres novada pašvaldības dome **NOLEMJ:**

1. **Atļaut** uzsākt Ogres novada pašvaldībai piederošā nekustamā īpašuma ar nosaukumu “Virbaļi”, adrese “Virbaļi”, Madliena, Madlienas pag., Ogres nov. (kadastra numurs 7468 001 0278), kas sastāv no zemes vienības ar kadastra apzīmējumu 7468 001 0278 ar kopējo platību 1669 m² un būves ar kadastra apzīmējumu 7468 001 0278 001 atsavināšanas procesu.
2. **Kontroli** par lēmuma izpildi uzdot Ogres novada pašvaldības izpilddirektoram.

(Sēdes vadītāja,

domes priekšsēdētāja E. Helmaņa paraksts)